**Εκπαιδευτικό Σενάριο Στ΄ τάξης**

**Ελληνική Γλώσσα**

*«****Δίνοντας φωνή στο βωβό κινηματογράφο****»*

Συντελεστές: **Παπαδάκης Στέργιος**, Δάσκαλος 29ου Δημοτικού Σχολείου Αχαρνών

 **Χατζηνικολάου Αμαλία**, Δασκάλα 26ου Δημοτικού Σχολείου Αχαρνών

 **Αλεξιάδης Ζαφείρης**, Δάσκαλος 26ου Δημοτικού Σχολείου Αχαρνών

 **Τσαλίκη Σοφία**, Δασκάλα 27ου Δημοτικού Σχολείου Αχαρνών

 **Ψειροπούλου Ευσταθία**, Δασκάλα 30ου Δημοτικού Σχολείου Αχαρνών

**Στόχος:**

Το συγκεκριμένο σενάριο έχει ως στόχο την ανάπτυξη του γραπτού λόγου μέσω των ταινιών του μη ομιλούντος κινηματογράφου.

**Διάρκεια:** Προβλεπόμενη διάρκεια υλοποίησης του εκπαιδευτικού σεναρίου είναι **4 δίωρα μαθήματα**.

**Ενδεικτικές Δραστηριότητες:**

***1η Δραστηριότητα (1 δίωρο)***

* Οι μαθητές παρακολουθούν ταινίες του βωβού κινηματογράφου. Πιο συγκεκριμένα παρακολουθούν ταινίες των Buster Keaton και Charlie Chaplin.
* Εξοικειώνονται με τη «γλώσσα» του βωβού κινηματογράφου και τον τρόπο έκφρασης των δημιουργών του.

***2η Δραστηριότητα (4 ώρες)***

Χωριστείτε σε ομάδες και

* Γράψτε δικούς σας μεσότιτλους ( Μεσότιτλοι είναι οι επεξηγηματικές επιγραφές στη μέση των σκηνών)
* Γράψτε δικούς σας διαλόγους στις σκηνές που «μιλούν» οι πρωταγωνιστές.
* Γράψτε τους ίδιους διαλόγους στην αγγλική γλώσσα (Σε συνεργασία με την εκπαιδευτικό της Αγγλικής)
* Θεατρικό παιχνίδι: Ζωντανεύουμε τις σκηνές αναλαμβάνοντας τους ρόλους των πρωταγωνιστών, αφού τοποθετήσουμε πίσω μας τον προβολέα, μιλώντας σε πραγματικούς χρόνους με τους διαλόγους που έχουμε δημιουργήσει.

***3η Δραστηριότητα (1 δίωρο)***

* Σχολιάστε γραπτώς τα κοινωνικά φαινόμενα στις αρχές του 20ου αιώνα, όπως αυτά παρουσιάζονται μέσα από τις σκηνές των ταινιών που παρακολουθήσατε. ( Επισυνάπτονται ενδεικτικές εργασίες μαθητών).
* Απομονώστε σκηνές που σας έκαναν εντύπωση από τις ταινίες που παρακολουθήσατε και δημιουργήστε ένα σεναριακό προηγούμενο ή μια συνέχεια σε αυτές.